
Ministru kabineta sēdes protokollēmums

Informatīvais ziņojums "Par problēmjautājumiem saistībā ar pašvaldību augstas gatavības investīciju projektu īstenošanu"

· 1. Pieņemt zināšanai iesniegto informatīvo ziņojumu.
· 2. Vides aizsardzības un reģionālās attīstības ministrijai līdz 2023. gada 30. jūnijam:
· 2.1. atbilstoši informatīvā ziņojuma 2.2.1. apakšpunktā noteiktajam sagatavot un iesniegt Ministru kabinetā grozījumus Ministru kabineta 2022. gada 8. februāra noteikumos Nr. 112 “Kārtība, kādā piešķiramas un izlietojamas mērķdotācijas investīcijām pašvaldībām”, lai pārskatītu pašvaldībām pieejamo valsts budžeta finansējuma sadalījumu 2022. un 2023. gadā;
· 2.2. atbilstoši informatīvā ziņojuma 2.2.2. apakšpunktā noteiktajam sagatavot un iesniegt Ministru kabinetā grozījumus Ministru kabineta 2022. gada 8. februāra noteikumos Nr. 112 “Kārtība, kādā piešķiramas un izlietojamas mērķdotācijas investīcijām pašvaldībām”, lai daļēji nodrošinātu informatīvā ziņojuma piedāvātā risinājuma īstenošanu tiem augstas gatavības pašvaldību investīciju projektiem, kuriem 2022. gadā iepirkuma līgums netika noslēgts noteiktajā termiņā un kam netika izmaksāts valsts budžeta finansējums 2022. gadā;
· 2.3. atbilstoši informatīvā ziņojuma 2.2.2. apakšpunktā noteiktajam sagatavot un iesniegt Saeimā priekšlikumu likumprojektam “Grozījumi Covid-19 infekcijas izplatības seku pārvarēšanas likumā”, papildinot to ar jaunu pantu, kas paredz Ministru kabineta 2021. gadā atbalstītajos pašvaldību augstas gatavības investīciju projektos 2022. gadā neizmantoto finansējumu, ko pašvaldības atmaksājušas 2023. gadā, novirzīt Ministru kabineta 2022. gadā atbalstīto projektu pabeigšanai un uzņemto saistību izpildei līdz 2023. gada 31. decembrim
· 2.4. izvērtēt grozījumu nepieciešamību Ministru kabineta 2021. gada 13. aprīļa noteikumos Nr. 242 “Augstas gatavības pašvaldību investīciju projektu pieteikšanas, izskatīšanas un finansējuma piešķiršanas kārtība”, lai nodrošinātu neizmantotā valsts budžeta finansējuma atgūšanu no pašvaldību investīciju projektiem.

